Supertaal - RDF-voer
type: channel
description: Kom praat saam!
items: graf

graf
type: item
description: Grafte in 'n begraafplaas. graf Afbreking: graf Uitspraak: /χraf/ Selfstandige naamwoord: graf Meervoud: grafte Verkleinwoord: graffie Meervoud van verkleining: graffies Betekenis: • 'n Gat in die grond waarin 'n dooie mens of dier begrawe is; ruimte waarin 'n lyk bewaar of toegegooi word. Gebruik: • Die weduwee sit elke jaar blomme op haar man se graf. • Die Sint-Pieterskerk in Rome is volgens oorlewerings op Petrus se graf gebou. Spreekwoord: • Anderkant die graf. [Na die dood.] • Hy is 'n witgepleisterde graf. [Hy is skynheilig.] • Hy swyg soos die graf. [Om die stilswye te bewaar.] • Hy grawe sy eie graf. [Hy bewerk self sy ondergang.] • Met een been in die graf staan. [Oud en afgeleef wees.] • Aan hierdie kant van die graf. [Terwyl iemand nog lewe.] • Een voet in die graf hê. [Baie oud wees; dodelik siek wees.] • Hy staan met een been in die graf. [Naby die einde van sy lewe.] • Hy grawe vir ander 'n graf. [Sy ondergang of ongeluk probeer bewerk.] • Die graf maak almal gelyk. [Die dood wis alle verskille tussen mense uit.] • Oor iemand se graf loop. [Gesê as iemand sonder enige rede 'n koue rilling kry.] • Sy sal in haar graf omdraai. [Die oorledene sou 'n betrokke saak sterk afgekeur het.] Hiponiem: • dubbelgraf • familiegraf • massagraf Afgelei: • grafkelder • grafsteen • grafskending • grafskender • grafskrif Vertaling: Engels: grave, tomb, sepulchre Nederlands: graf Laat weet asb as die inskrywing foute bevat of verder verbeter kan word.
creator: Leksikograaf
date: 2019-10-26T06:32:55-00:00